EkBass/fiwiki-20250220-pages-articles huggingface dataset:
Kangasala SK

Kangasala SK on vuonna 1993Kangasala SK, YTJ perustettu kangasalalainen suunnistusseura. Jukolan viestissä seura on sijoittunut parhaimmillaan seitsemänneksi vuonna 1998 ja miesten Tiomilassa seura oli toinen 1999.http://www.kangasalask.fi/extrat/19990425_Tiomila_Online/ Nuorten Jukolan seura voitti vuonna 2006. == Lähteet == * Jukolan viestin tulokset === Viitteet === == Aiheesta muualla == *Kangasala SK:n kotisivut Luokka:Kangasalalaiset urheiluseurat Luokka:Suomalaiset suunnistusseurat Luokka:Vuonna 1993 perustetut urheiluseurat
Norton-vahvistin

Norton-vahvistin on vahvistin, joka tuottaa differentiaaliseen tulovirtaansa suhteellisen lähtöjännitteen. National Semiconductor on toteuttanut Norton- vahvistinnelikon mikropiirinä LM3900. == Katso myös == * Transkonduktanssivahvistin Luokka:Elektroniikka
Näköhermo

Näköhermo () on toinen aivohermo. Aivohermoja on kaikkiaan 12 paria. Näköhermo alkaa silmänpohjasta näköhermonnystystä (papilla) ja päättyy talamukseen. Näköhermon muodostaa pääasiassa noin 1,2 miljoonaa verkkokalvolta alkavaa gangliosolun aksonia. Edellisten lisäksi näköhermossa on myös silmän parasympaattisia hermosyitä, jotka muun muassa vaikuttavat mustuaisen kokoon. Silmämunan sisäosassa näköhermonpäässä ei ole valoa aistivia näköreseptorisoluja, tappeja eikä sauvoja, ja siitä aiheutuu näkökenttään noin 15 astetta katsepisteen ohimonpuolelle fysiologinen sokea piste. Näköhermo sijaitsee keskimmäisen ja sisimmäisen aivokalvon välisessa tilassa (subaraknoidaalitila). Subaraknoidaalitilassa on aivoselkäydinnestettä. Aivoselkäydinnesteen virtaus em. tilassa aiheuttaa aivopaineen. Aivopaine voi nousta esimerkiksi aivoverenvuodon tai aivokasvaimen johdosta. Aivopaineen nousu saattaa näkyä molempien näköhermonpäiden turvotustilana silmänpohjassa. == Lähteet == * Luokka:Aivohermot
Viejähaarake

Viejähaarake eli aksoni tai hermosyy on hermosolun eli neuronin osa, joita on vain yksi neuronia kohti, kun taas tuojahaarakkeita eli dendriittejä on useita yhdessä neuronissa. Aksoni haarautuu loppupäästään ja muodostaa näin useita hermopäätteitä, jotka puolestaan voivat muodostaa synapsin toisen hermosolun tai lihassolun kanssa. Aksoni voi olla joko myelinisoitunut tai myelinisoitumaton. Myelinisoituneessa aksonissa hermoimpulssi kulkee nopeammin kuin myelinisoitumattomassa, koska hermoimpulssi hyppii myeliiniin muodostuneiden Ranvierien kuroumien välillä. Tuova hermosyy tai afferentti hermosyy on hermosyy, joka tuo viestejä elimistöstä hermokeskuksiin. == Lähteet == == Aiheesta muualla == Luokka:Hermosolut
Hermosyy

Hermosolun eli neuronin pitkä haarake, usein viejähaarake. Sensoriset hermosyyt eli tuovat hermosyyt tuovat viestejä aistinelimistä keskushermostoon, ja motoriset hermosyyt eli vievät hermosyyt puolestaan vievät käskyjä keskushermostosta luustolihaksiin sekä autonomiseen hermostoon (esim. rauhaset). == Lähteet == Luokka:Neuroanatomia
Kaunis elämä (elokuva)

Kaunis elämä (La vita è bella) on vuonna 1997 ilmestynyt italialainen draamakomediaelokuva, joka kertoo italianjuutalaisesta Guido Oreficesta, joka elää elämäänsä kuin romanttisessa sadussa. Tämän pitää kuitenkin oppia käyttämään unelmoivaa ominaisuuttaan selvitäkseen natsien keskitysleiriltä, ja pitääkseen leirin todellisuuden salaisuutena pojaltaan. Elokuvan pääosassa näyttelee Roberto Benigni. Hän on myös ohjannut ja käsikirjoittanut elokuvan. Vuoden 1999 Oscar-gaalassa Benigni voitti roolisuorituksestaan parhaan miespääosan Oscar-palkinnon. Elokuva voitti lisäksi parhaan ulkomaalaisen elokuvan ja parhaan elokuvamusiikin Oscarin. Yhteensä se oli ehdolla seitsemän Oscarin saajaksi. == Palkintoja == === Oscarit === * Paras miespääosa: Roberto Benigni * Paras vieraskielisen elokuva * Paras draamaelokuvamusiikki: Nicola Piovani Ehdokkaana: * Paras elokuva * Paras ohjaus: Roberto Benigni * Paras alkuperäiskäsikirjoitus: Roberto Benigni, Vincenzo Cerami * Paras leikkaus: Simona Paggi === BAFTAt === * Paras miespääosa: Roberto Benigni Ehdokkaana: * Paras ei-englanninkielinen elokuva * Paras alkuperäiskäsikirjoitus: Roberto Benigni, Vincenzo Cerami Luokka:Italialaiset komediaelokuvat Luokka:Vuoden 1997 italialaiset elokuvat Luokka:Parhaan vieraskielisen elokuvan Oscar- palkinnon saaneet elokuvat Luokka:Parhaan musiikin Oscar-palkinnon saaneet elokuvat Luokka:SAG-palkitut elokuvat
Urho

Urho tarkoittaa seuraavia asioita: * urho, ylätyylissä sankari * Urho, jäänmurtaja * Urho, miehen etunimi * Urho, Hartwallin olutmerkki * URHOtv, televisiokanava * Urho, suolahtelainen urheiluseura * Urho, Heikki Kujanpään ohjaama elokuva Urho Kekkosesta ==Sukunimi== * Ellen Urho (1920–2018), suomalainen musiikkipedagogi * Valo Urho (1916–2001), suomalainen kilpapurjehtija. Luokka:Luettelot henkilöistä sukunimen mukaan
Motorola 68040

Motorola 68040 on Motorola 68000 -sarjaan kuuluva 32-bittinen mikroprosessori. Suoritin julkaistiin vuonna 1990 ja oli Motorola 68030 -suorittimen seuraaja, ja sitä itseään seurasi Motorola 68060 (mallinumeroa 68050 ei julkaistu koskaan, vaan projekti keskeytettiin). 68040 oli ensimmäinen 68000-sarjan jäsen, jossa oli sisäänrakennettuna liukulukuyksikkö. Suorittimesta käytetään myös nimitystä 040. Suorittimesta valmistettiin myös karsittuja versioita: * 68LC040 * 68EC040 68040 tarjosi vastaavat ominaisuudet kuin kilpaileva Intel 80486, mutta samalla kellotaajuudella 68040 pystyi tarjoamaan paremman suorituskyvyn. Molemmat kuuluvat 1,2 miljoonan transistorin sukupolveen. 68040:ssä oli 4 kilotavua välimuistia. Lämpöongelmat vaivasivat Motorola 68040:ta koko elinkaarensa ajan. Vaikkakin suoritin toi kellojaksoja kohden kaksinkertaisesti tehoa aikaisempaan 68030:een verrattuna, se vaati myös samalla mitalla enemmän virtaa ja suoritin ei kyennyt skaalautumaan yli 40 megahertsin. Apple käytti 68040-suoritinta muun muassa ammattilaiskäyttöön tarkoitetuissa Macintosh Quadra -sarjan koneissa. 40 megahertsin 68040-suoritinta käytettiin Quadra 840AV -mallissa. Halvemmat Macintosh-koneet oli yleensä varustettu 68LC040-mallilla. 68040:ta käytettiin myös Amiga 4000:ssa ja NeXT-koneissa. Hitachi 3050 -sarjan työasemat käyttivät suoritinta ennen siirtymistä PA-RISC-suorittimiin. == 68LC040 == Motorola 68LC040 on Motorolan kehittämä suoritin, joka on edullisempi versio. 68LC040 ei sisällä matematiikkasuoritinta. Suoritinta käytettiin muun muassa edullisimmissa Macintosh-sarjan tietokoneissa. == 68EC040 == Motorola 68EC040 on versio, josta puuttui sisäänrakennettu matematiikkasuoritin (FPU) ja muistinhallintayksikkö (MMU). == MC68040V == MC68040V ei ole liitokseltaan yhteensopiva muiden mallien kanssa. == Lähteet == ==Aiheesta muualla== * Eri versioiden tietoja kuvineen * M68040 User’s Manual (PDF) == Kirjallisuutta == * Luokka:Motorolan suorittimet en:Motorola 68040#Variants
Motorola 68060

pienoiskuva|Motorola 68060. Motorola 68060 on Motorolan valmistama 32-bittinen mikroprosessori, joka julkaistiin vuonna 1994. Prosessori on Motorola 68040:n seuraaja. 68060 on 68000-suoritinperheen tehokkain saatavissa oleva suoritin. Siihen voidaan viitata numerosarjalla 060. Mallista on myös halvemmat versiot: * 68LC060 * 68EC060 68060 on superskalaarinen suoritin. Prosessorissa on matematiikkasuoritin (FPU) ja muistinhallintayksikkö (MMU), kaksi välimuistia (käskyille ja datalle erikseen) sekä haarautumisen välimuisti. 68060 sisältää haarautumisen ennakoinnin. 68060 ei ollut rakenteeltaan pelkästään uudelleensuunniteltu 68040, vaan se toi mukanaan paljon uusia ominaisuuksia 68000-suoritinperheeseen. 68060 on kellojaksoa kohden suoritettuihin käskyihin nähden 2-3 kertaa tehokkaampi kuin samalla kellotaajuudella toimiva 68040. 68060 oli Motorolan viimeinen kehitysaskel 68000-sarjassa, jonka jälkeen Motorola keskittyi PowerPC-arkkitehtuuriin. Sitä käytettiin jossain määrin tehokkaissa Amiga-koneissa ja näiden kiihdytinkorteissa. Videoeditointiin suunnattu DraCo käytti suoritinta. Suoritinta nähtiin myös muutamissa Atari ST -kloonikoneissa, mutta 68000-sarjan pitkäaikainen käyttäjä Apple oli siirtynyt jo Macintosh-koneissaan PowerPC-alustalle. 68060:sta esiteltiin aluksi 50 megahertsin malli, joka oli valmistettu käyttäen Motorolan 0,6 µm:n valmistusprosessia. Muutamaa vuotta myöhemmin viivanleveyttä pienennettiin 0,42 µm:iin ja nopeudet nousivat 66 ja 75 megahertsiin. 0,42 µm:n valmistustekniikalla valmistetut komponentit olivat harvinaisia, koska Motorola keskittyi lähinnä PowerPC-projektiinsa. == 68LC060 == Malli ilman integroitua matematiikkasuoritinta (FPU). == 68EC060 == Malli ilman integroitua matematiikkasuoritinta (FPU) ja muistinhallintayksikköä (MMU). == Lähteet == Luokka:Motorolan suorittimet
Mswati III

Mswati III, syntyjään Makhosetive Dlamini (s. 19. huhtikuuta 1968) on Swazimaan kuningas, joka hallitsee maataan itsevaltiaana. Mswati III on isänsä kuningas Sobhuza II:n järjestyksessään 67. poika. Hän on toiminut kuninkaan virassa 25. huhtikuuta 1986 lähtien. Hänen isänsä kuoli jo vuonna 1982 ja tuolloin hänet, 14-vuotiaana prinssinä, valittiin seuraavaksi hallitsijaksi. Välissä vallassa toimivat kuningattaret Dzeliwe Shongwe (1982–1983) ja Ntombi Thwala (1983–1986), kun Mswati vielä opiskeli. Mswati sai kotimaassaan sotilaskoulutuksen. 15-vuotiaana hänet lähetettiin Englantiin jatkamaan opintojaan Sherbornessa. Hänet kruunattiin kruununprinssiksi 1983. Swazimaassa kruununprinssiksi ei valita kuninkaan pojista vanhinta vaan sopivin. Isänsä kuollessa Mswati oli 14-vuotias, ja silloisen lain mukaan valta olisi ollut sijaishallitsijoilla siihen asti, kun hän täyttäisi 21. Suvun sisäisten kiistojen takia Mswati III kruunattiin kuninkaaksi jo 18 vuoden ikäisenä. Hän tarttui vallankahvaan voimakkaasti, hajotti uhaksi kokemansa kuninkaallisen neuvoston, nimitti uuden pääministerin, vaihtoi hallitusta ja antoi kahdelle veljelleen merkittävät asemat. Nykyään hän on Afrikan viimeinen absoluuttinen monarkki. Häntä on kritisoitu laajasti rahojen tuhlailusta hienoihin palatseihin ja loistoautoihin, kun samaan aikaan kansa aika ajoin kärsii nälänhädästä. Mswatin henkilökohtaiset menot vievät neljäsosan valtion budjetista. Vaientaakseen arvostelua Mswati perusti perustuslakia luonnostelevan komitean vuonna 2001. Ensimmäinen luonnos kielsi oppositiopuolueet ja määräsi kaiken vallan kuninkaalle. Tämä kohtasi voimakasta arvostelua. Toinen versio, joka vahvistettiin 2006, ei ota kantaa puolueiden laillisuuteen. Mswati on pyrkinyt hillitsemään maassa vallitsevaa HIV- ja AIDS-ongelmaa säätämällä lain, jonka mukaan nuorten koskemattomien naisten piti käyttää sinikeltaista vaatetta, ja yli 19-vuotiaiden ja parisuhteessa elävien punamustaa vaatetta. Sinikeltaiseen pukeutuneihin neitoihin koskeneita miehiä olisi rangaistu yhden lehmän arvoisella sakolla. Kuningas maksoi sakon myös itse, hän itse nai erään vaimonsa tämän ollessa 17 vuoden ikäinen. Laki kumottiin vuonna 2005. Samaan aikaan tilastot osoittivat, että lähes kolmasosa 15–19-vuotiaista naisista kantoi HI-virusta. Syyskuussa 2024 56-vuotias Mswat meni naimisiin 16. vaimonsa, Etelä-Afrikan aiemman presidentin tyttären Nomcebo Zuman kanssa. Mswatilla oli 40-vuotissyntymäpäiväänsä mennessä yli kaksitoista vaimoa. Hänellä oli nuorempana tapana valita uusi vaimo vuosittain järjestettävässä perinteisessä umhlanga-nimisessä ruokotanssiseremoniassa, jossa tuhannet nuoret neitsyet tuovat tuoreita ruokoja kuningataräidin asumukseen ja tanssivat paljasrintaisina kuninkaan kunniaksi. Vuonna 2017 hän valitsi 14. ja 15. vaimonsa. Vaimoista kaksi on menehtynyt ja kaksi muuttanut pysyvästi pois. == Lähteet == == Aiheesta muualla == * Mswati III Swazimaa-portaalissa * Swazien kuninkaallinen sukupuu * BBC News: Troubled King Mswati Luokka:Swazimaan hallitsijat Luokka:Vuonna 1968 syntyneet Luokka:Elävät henkilöt
Luettelo zulu-heimon kuninkaista

Tämä luettelo sisältää kaikki zulu-heimon tunnetut kuninkaat. * Mnguni * Nkosinkulu * Mdlani * Malandela kaLuzumana * Ntombhela kaMalandela, Malandelan poika. * Zulu kaNtombela, Ntombelan poika, zulujen klaanin perustaja noin vuonna 1709. * Gumede kaZulu, Zulun poika, heimopäällikkö * Phunga kaGumede (k. 1727), Gumeden poika, päällikkönä vuoteen 1727 saakka. * Mageba kaGumede (k. 1745), Gumeden poika ja Phungan velipuoli, päällikkönä vuosina 1727–1745. * Ndaba kaMageba (k. 1763), Mageban poika, päällikkönä 1745–1763. * Jama kaNdaba (k. 1781), Ndaban poika, päällikkönä 1763–1781. * Senzangakhona kaJama (noin 1762–1816), Jaman poika, päällikkönä 1781–1816. == Kuningaskunnan aika (1816–1879) == Itsenäistä zulujen kuningaskuntaa hallitsivat Senzangakonan kolme poikaa ja pojanpoika Kuva Nimi Elinvuodet Vallassa Huom. Shaka kaSenzangakhona noin 1787–1828 1816–1828 Senzangakonan poika Dingane kaSenzangakhona noin 1795–1840 1828–1840 Senzangakonan poika ja Shakan velipuoli Mpande kaSenzangakhona 1798–1872 1840–1872 Senzangakonan poika ja Shakan sekä Dinganen velipuoli Cetshwayo kaMpande 1826–1884 1873–1884 Mpanden poika == KwaZulu – bantustan ja provinssi == Vuonna 1897 entisestä Zulumaasta tuli virallisesti osa Natalin kruununsiirtomaata. Sitä hallitsi kuvernööri, ja zulujen kuninkaalla oli brittien silmissä lähinnä seremoniallinen asema – zulut kuitenkin kunnioittivat häntä johtajanaan. Natal yhdistettiin vuonna 1910 Etelä-Afrikan unioniin. Zulujen asuttamista alueista muodostettiin apartheid-aikana KwaZulu-niminen bantustan, joka yhdistettiin vuonna 1994 Natalin kanssa nykyiseksi KwaZulu-Natalin provinssiksi. Kuva Nimi Elinvuodet Vallassa Huom. Dinuzulu kaCetshwayo 1868–1913 1884–1913 Cetshwayo kaMpanden poika Solomon kaDinuzulu 1891–1933 1913–1933 Dinuzulu kaCetshwayon poika Cyprian Bhekuzulu kaSolomon 4. elokuuta 1924 – 17. syyskuuta 1968 1948–1968 Dinuzulu kaCetshwayon poika Goodwill Zwelithini kaBhekuzulu 14. heinäkuuta 1948 – 12. maaliskuuta 2021 1971–2021 (maanpaossa 1968, kruunattiin vasta 1971) Cyprian Bhekuzulu kaSolomonin poika Mantfombi Dlamini 1956–2021 maalis- huhtikuu 2021 Goodwill Zwelithini kaBhekuzulun leski Misuzulu Sinqobile kaZwelithini syntynyt 1974 2021 alkaen Goodwill Zwelithini kaBhekuzulun poika == Lähteet == Luokka:Zulujen kuninkaat Zulu heimon kuninkaista
Assegai

Assegai (alkujaan berberien kielen sanasta zaġāya) on nimitys tavallisesti heittämiseen tarkoitetulle aseelle, tietyntyyppiselle keihäälle tai seipäälle. Se on valmistettu puusta ja sen kärki on kaksipuolinen ja valmistettu teräksestä. Assegain uskotaan olevan Iberian niemimaalla kehitetty, ja sitä käytettiin jo 1300-luvulla. Zulu-heimon johtaja Shaka kehitti 1800-luvulla assegaista lyhyemmän, lähitaisteluissa käytettävän version.Wills 2007 s. 44 ==Lähteet== * ===Viitteet=== Luokka:Keihäät
Gamba

Gamba on kaupunki Gabonissa Ogooué-Maritimen provinssissa. Kaupungissa oli noin 10 500 asukasta vuoden 2013 väestönlaskennassa. == Lähteet == Luokka:Gabonin kaupungit
Älvsjö (kaupunginosa-alue)

Älvsjö on yksi Tukholman kunnan 14 kaupunginosa-alueesta. Se sijaitsee Tukholman eteläosassa (Söderort). Asukkaita alueella on noin 22 000\. Älvsjön kaupunginosa-alueeseen kuuluvat seuraavat kaupunginosat: Herrängen, Långbro, Långsjö, Älvsjö, Solberga, Örby Slott ja Liseberg. Alueella on merkittävästi omakotitaloja, ja yhteydet keskustaan ovat hyvät. Älvsjön asema on yksi Tukholman vilkkaimmista juna- ja bussiliikenteen vaihtopaikoista. Älvsjössä sijaitsee suuri messukeskus nimeltä Stockholmsmässan (entinen Älvsjömässan). == Lähteet == == Aiheesta muualla == Luokka:Tukholman kaupunginosa-alueet de:Älvsjö en:Älvsjö
James Luceno

James Luceno on yhdysvaltalainen tieteiskirjailija, joka tunnetaan erityisen hyvin Tähtien sota -romaaneistaan. Hän asuu nykyisin Marylandin osavaltiossa sijaitsevassa Annapolisissa. James Luceno oli edesmenneen tieteiskirjailija Brian Daleyn hyvä ystävä. Molemmat kirjoittivat yhdessä Robotech- tieteissarjaan pohjautuvia kirjoja. Ystävykset käyttivät toisinaan pseudonyymiä Jack McKinney. ==Teokset== ===Suomennetut teokset=== *Sithien kosto: kuvitettu opas (Revenge of the Sith: The Visual Dictionary, 2005) *Petoksen seitti (Cloak of Deception, 2001) ===Suomentamattomat teokset=== *Tähtien sota -romaanit **Catalyst: A Rogue One Novel (2016) **Tarkin (2014) **Darth Plagueis (2012) **Millenium Falcon (2008) **Dark Lord: The Rise of Darth Vader (2005) **Labyrinth of Evil (2005) **Inside the Worlds of Star Wars (2004) **The Unifying Force (2003) **Darth Maul: Saboteur (2001) **Agents of Chaos I: Hero's Trial (2000) **Agents of Chaos II: Jedi Eclipse (2000) *Robotech-romaanit **Before the Invid Storm (1996) **The Masters' Gambit (1995) **The Zentraedi Rebellion (1994) **The End of the Circle (1990) **World Killers (1988) **Rubicon (1988) **Death Dance (1988) **Dark Powers (1988) **The Devil's Hand (1988) **Symphony of Light (1987) **Metamorphosis (1987) **Invid Invasion (1987) **The Final Nightmare (1987) **Metal Fire (1987) **Southern Cross (1987) **Doomsday (1987) **Force of Arms (1987) **Battlehymn (1987) **Homecoming (1987) **Battle Cry (1987) **Genesis (1987) *Muut **The Young Indianna Jones Chronicles: The Mata Hari Affair (1993) **The Big Empty (1993) **Kaduna Memories (1990) **Illegal Alien (1990) **A Fearful Symmetry (1989) == Aiheesta muualla == * Randombooks.com: James Luceno * Uusi kuvitettu opas suomeksi. Tähtiensota.net. Luokka:Yhdysvaltalaiset tieteiskirjailijat Luokka:Syntymävuosi puuttuu Luokka:Elävät henkilöt
Johann Rosenmüller

Johann Rosenmüller (1619 – 12. syyskuuta 1684) oli saksalainen barokkisäveltäjä. Hän opiskeli musiikkia Oelsnitzissä ja teologiaa Leipzigissa. Vuonna 1651 hän pääsi urkuriksi kirkkoon. Myöhemmin 1650-luvulla hän siirtyi Venetsiaan, jossa hän toimi pasunistina ja säveltäjänä. Rosenmüller sävelsi muun muassa tanssisarjoja ja konserttoja. Luokka:Saksalaiset säveltäjät Luokka:Barokkisäveltäjät Luokka:Vuonna 1619 syntyneet Luokka:Vuonna 1684 kuolleet
Giovanni Legrenzi

Giovanni Legrenzi (s. 12. elokuuta 1626, Clusone; k. 27. toukokuuta 1690, Venetsia) oli italialainen säveltäjä. Hän aloitti uransa 1640-luvun lopulla urkurina Bergamossa. Noin vuodesta 1671 Legrenzi asui Venetsiassa. Legrenzi sävelsi oopperoita, kirkkomusiikkia, sonaatteja ja maallista vokaalimusiikkia. Luokka:Italialaiset säveltäjät Luokka:Vuonna 1626 syntyneet Luokka:Vuonna 1690 kuolleet
Uusi Rovaniemi

Uusi Rovaniemi on Rovaniemellä ilmestyvä kaupunkilehti. Se on palkittu kuusi kertaa Suomen parhaana kaupunkilehtenä. Uusi Rovaniemi ilmestyy keskiviikkoisin ja tavoittaa keskimäärin 36 000 lukijaa jokaisella numerollaan. Lehti siirtyi Alma Medialta Kalevan omistukseen 1. huhtikuuta 2018 alkaenAlma Media myy Lapin lehdet Kalevalle, Yle.fi Uutiset 19.3.2018, viitattu 19.3.2018. == Lähteet == Luokka:Rovaniemen media Luokka:Suomalaiset kaupunkilehdet Luokka:Kaleva Media
Ritchie Valens

Richard Steven Valenzuela, taiteilijanimeltään Ritchie Valens (13. toukokuuta 1941 Los Angeles, Kalifornia – 3. helmikuuta 1959 Clear Lake, Iowa) oli yhdysvaltalainen rockmusiikin pioneeri ja ensimmäinen latinalaisamerikkalainen rocktähti Yhdysvalloissa. Ritchie Valensin ura ammattimuusikkona kesti vain kahdeksan kuukautta, jona aikana hän ehti levyttää 1950-luvun rockin kuuluisimpiin äänityksiin kuuluvat kappaleet ”Come On, Let’s Go”, ”Framed”, ”Donna” ja ”La Bamba”. ==Elämäkerta== Richard Steven Valenzuela syntyi Los Angelesin esikaupungissa Pacoimassa. Nuorena hän kuunteli meksikolaista musiikkia sekä mustaa rhythm and bluesia ja rock and rollia. Valens soitti 16-vuotiaana paikallisessa tanssiyhtyeessä nimeltä The Silhouettes. Valens kävi toukokuussa 1958 koesoitossa Del-Fi-levymerkillä, jonka johtaja Bob Keane tunnisti Valensin kyvyt ja palkkasi tämän. Valensin esikoissingle, menevä rocklaulu ”Come On, Let’s Go” jäi niukasti top-40:n ulkopuolelle. Toisessa levytyssessiossa levytetyt balladi ”Donna” ja meksikolaisen fiestatanssilaulun pohjalta tehty ”La Bamba” nousivat hiteiksi, joista Valens nykyisin muistetaan. ”Donna” nousi listakakkoseksi ja ”La Bamba” sijalle 22. Valens kävi joulukuussa 1958 New Yorkissa promootiokiertueella esiintymässä Dick Clarkin American Bandstandissa ja Alan Freedin joulushow’ssa. Juuri kun Valensista oli tulossa tähti, hän kuoli vain 17-vuotiaana konserttikiertueellaan 3. helmikuuta 1959 pienkoneen maahansyöksyssä yhdessä Buddy Hollyn ja The Big Bopperin kanssa. Valens pääsi koneeseen voitettuaan kolikonheiton viimeisestä paikasta. Valens nimettiin Rock and Roll Hall of Fameen vuonna 2001. Vuonna 1987 valmistui Valensin elämästä kertova elokuva La Bamba. == Diskografia == === Albumit === * Ritchie Valens (1959) * Ritchie (1959) * In Concert at Pacoima Jr. High (1960) === Singlet === * Come On, Let's Go/Framed (1958) * Donna/La Bamba (1958) * Fast Freight/Big Baby Blues (1959) * That's My Little Suzie/In A Turkish Town (1959) * Little Girl/We Belong Together (1959) * Stay Beside Me/Big Baby Blues (1959) * The Paddiwack Song/Cry, Cry, Cry (1960) * La Bamba '87/La Bamba (original version) (1987) * Come On, Let's Go/La Bamba (1998) ==Lähteet== Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Amerikanmeksikolaiset Luokka:Hollywood Walk of Fame Luokka:Rock and Roll Hall of Fame Luokka:Lento- onnettomuudessa kuolleet Luokka:Kuolleet lapset Luokka:Vuonna 1941 syntyneet Luokka:Vuonna 1959 kuolleet
Lineaarikombinaatio

Lineaarikombinaatio tai lineaariyhdistely on matematiikassa lause, jossa joukko termejä kerrotaan kukin omalla kertoimellaan ja lasketaan yhteen. == Määritelmä== Olkoon K kunta ja V K kertoiminen vektoriavaruus K. Tällöin V:n alkioita nimitetään vektoreiksi ja K:n alkioita skalaareiksi. Jos v1,...,vn ovat V:n vektoreita ja a1,...,an\in K ovat skalaareita, on näiden vektoreiden lineaarikombinaatio muotoa :a_1 v_1 + a_2 v_2 + a_3 v_3 + \cdots + a_n v_n \, Tilanteesta riippuen K ja V voidaan antaa eksplisiittisesti tai ne voidaan olettaa asiayhteydestä tunnetuksi. Jos kerroinkunta tiedetään, voidaan puhua yleisesti vektoreiden v1,...,vn lineaarikombinaatiosta. Jos toisaalta S on V:n osajoukko, voi käsite lineaarikombinaatio tarkoittaa sitä, että vektorit kuuluvat joko S:ään tai V:hen. Selkeyden vuoksi on tällöin mainittava kumpaa joukkoa tarkoitetaan. Määritelmän mukaan lineaarikombinaatiossa on otettuna mukaan vain äärellisen monta vektoria. Itse vektoriavaruus V voi toki sisältää äärettömän monta vektoria, mutta niistä on valittava vain äärellisen monta, mikäli halutaan puhua lineaarikombinaatiosta. ==Esimerkki== Olkoon x ja y lineaarisesti riippumattomia \mathbb{R}^2:n vektoreita. Tällöin ax + by, missä a,b\in\mathbb{R}, kattavat kaikki 2-ulotteisen reaaliavaruuden pisteet. Toisaalta kaikki reaalikertoimiset vektoreiden x ja y lineaarikombinaatiot ovat tätä muotoa. ==Lähteet== ==Kirjallisuutta== * * Luokka:Lineaarialgebra
Kiinan–Japanin sota

Kiinan–Japanin sota voi viitata kahteen sotaan: * Ensimmäinen Kiinan–Japanin sota (1894–1895) * Toinen Kiinan–Japanin sota (1937–1945)
Hey Hey, My My (Into the Black)

Hey Hey, My My (Into the Black) on Neil Youngin suosituimpia kappaleita. Kappale liittyy akustiseen kappaleeseen "My My, Hey Hey (Out of the Blue)". Molemmat sisältyvät vuonna 1979 julkaistuun albumiin Rust Never Sleeps. Se on julkaistu myös Youngin Greatest Hits -kokoelmalla. Kappale oli muun muassa grunge-yhtye Nirvanan laulajan Kurt Cobainin suosikkeja. Vuonna 1994 Kurt Cobain käytti kappaleen sanoja "It's better to burn out than to fade away" -itsemurhakirjeessään. Young teki Cobainin muistoksi albumin Sleeps with Angels hänen kuolinvuotenaan. Kappaleesta ovat tehneet oman versionsa muun muassa suomalaiset rockyhtye Negative albumilla Sweet & Deceitful kappaleella "My My, Hey Hey (Out of the Blue)" sekä thrash metal-yhtye A.R.G. albumilla One World Without the End kappaleella "Hey Hey, My My (Into the Black)" (CD:n bonusraita). == Kappaleen synty == Young pelkäsi punkin syrjäyttävän alkuperäisen rockin, mistä hän sai aiheen kappaleeseen "My My, Hey Hey (Out of the Blue)". Monissa esiintymisissä Young lisäsi siihen sähkökitaroita ja kitarasooloja, ja näin syntyi kappale "Hey Hey, My My (Into the Black)". Luokka:Neil Youngin kappaleet Luokka:Vuoden 1979 kappaleet
Ra’id Karmi

Ra’id Karmi (arab. رائد الكرمي, s. 1974–k. 14. tammikuuta 2002, Tulkarm) oli palestiinalaisen Fatah-puolueen johtohahmo Länsirannalla, jonka Israelin asevoimat salamurhasi toisen intifadan aikana. == Elämä == Karmi oli teini- ikäinen, kun liittyi ensimmäisen intifadan aikana Fatahiin. Vuonna 1991 Israel pidätti hänet, ja muutamaa vuotta myöhemmin hän pääsi vapaaksi Oslon sopimusten solmimisen jälkeen. Israelin ulkoministeriö on sanonut, että Karmi osallistui lukuisiin terroritekoihin, ja että hän toimi suoraan Marwan Barghoutin alaisena. Israelilaislähteiden mukaan Karmi oli vastuussa 12 israelilaisen kuolemasta. == Kuolema == Karmin sanotaan välttäneen ainakin neljä Israelin salamurhayritystä ennen kuolemaansa. Yhdessä yrityksessä Israelin ilmavoimien Apache-helikopteri ampui jeeppiä, jota Karmi ajoi. Karmi kuoli 14. tammikuuta 2002 pommin räjähdyksessä Israelin asevoimien salamurhaamana. Palestiinalaisten mukaan Karmi lähti kotoaan saamansa puhelun jälkeen ja että yläpuolella kiertelevä lentokone oli laukaissut pommin kauko- ohjauksella. Israel ei ole virallisesti tunnustanut tehneensä salamurhaa ja aluksi kielsi osallisuutensa Karmin kuolemaan täysin. Myöhemmin Karmin murhan aikaan Israelin puolustusministerinä toiminut Benjamin Ben-Eliezer kuitenkin puhui Karmin salamurhaamisen aiheuttamista tunnoistaan haastattelussa: > Sanoin [pääministeri Ariel Sharonille], haluan sinun tietävän että en ole > varma tästä. Aion tehdä sen, mutta sydämeni ei ole täysin mukana. Koska... > on selvää että se tulee päättämään tulitauon. [Sharon] sanoi että emme voi > jättää tätä huomiotta. Kyse on pahimmasta terroristista. Hän sanoi että > meidän täytyy päästä eroon hänestä mahdollisimman nopeasti koska hän aikoo > aina palata uudelleen pahoihin tekoihinsa. == Vaikutukset == Karmin kuoleman on katsottu muuttaneen toisen intifadan suuntaa, sillä salamurha päätti tulitauon, jota Hamas ja muut palestiinalaisryhmät olivat noudattaneet joulukuussa 2001 Jasser Arafatin käskystä. Lisäksi palestiinalaisryhmä Al-Aksan marttyyrien prikaatit kosti Karmin kuoleman tekemällä ensimmäisen itsemurhaiskunsa Israeliin kolme päivää myöhemmin. Karmin kuolemaan asti Fatah oli välttänyt iskuja Israelissa, toisin kuin muut palestiinalaisryhmät. == Lähteet == Karmi, Raed Luokka:Vuonna 2002 kuolleet Luokka:Vuonna 1974 syntyneet
Säilörehu

Säilörehu on fermentoitua ja kosteaa rehua, jota syötetään nautakarjalle ja hevosille.Hevostietokeskus AIV-rehu on säilörehun yksi tyyppi.Säilörehu Säilörehua tehdään nuoresta nurmesta, johon lisätään happoa rehun säilyvyyden parantamiseksi. Säilörehu on kuivaheinän lisäksi kotieläinten talviruokaa.laatuheinä.com ==Lähteet== == Aiheesta muualla == Luokka:Rehu
Crazy Horse

229x229px|thumb|Crazy Horse vuonna 1972. Vasemmalta oikealle: Danny Whitten, Jack Nitzsche, Billy Talbot ja Ralph Molina Crazy Horse on vuonna 1969 perustettu yhdysvaltalainen rockyhtye, joka tunnetaan parhaiten kanadalaisen muusikon Neil Youngin säestäjänä. Crazy Horse soittaa useilla Youngin klassikkolevyillä. Yhtye on julkaissut myös muutamia levyjä itsenäisesti ilman Youngia. == Yhtyeen vaiheita == Crazy Horse perustettiin vuonna 1969. Neil Young otti yhtyeen omakseen levyttäen sen kanssa kaksi kuuluisaa albumia, Everybody Knows This Is Nowhere (1969) ja After the Gold Rush (1970). Yhtye julkaisi ensimmäisen oman levynsä ilman Neil Youngia vuonna 1971. Debyyttialbumin kappale "I Don't Wanna Talk About It" tunnetaan varsinkin Rod Stewartin versiona. Danny Whittenin heroiiniaddiktio nousi esille, kun Neil Young teki hänestä kappaleen "The Needle And The Damage Done" levylleen Harvest. Whitten erotettiin yhtyeestä 18. marraskuuta 1972. Samana päivänä hänet löydettiin kuolleena. Kuolema oli seurausta valiumin ja alkoholin sekakäytöstä. Vuonna 1973 Young teki ystävänsä kuoleman inspiroiman levyn Tonight’s the Night (julkaistu vasta vuonna 1975). == Kokoonpano == 1969–1972 *Danny Whitten - kitara *Billy Talbot - basso *Ralph Molina - rummut 1973–2014 *Frank "Poncho" Sampedro - kitara *Billy Talbot - basso *Ralph Molina - rummut 2018- *Nils Lofgren - kitara *Billy Talbot - basso *Ralph Molina - rummut == Diskografia == *1971 Crazy Horse *1971 Loose *1973 At Crooked Lake *1978 Crazy Moon *1989 Left for Dead *2005 Scratchy: The Complete Reprise Recordings === Neil Youngin Crazy Horsen kanssa tekemät albumit === *1969 Everybody Knows This Is Nowhere *1970 After the Gold Rush *1975 Zuma *1979 Rust Never Sleeps *1979 Live Rust (live) *1981 Re-ac-tor *1987 Life *1990 Ragged Glory *1991 Weld (live) *1991 Arc (live) *1994 Sleeps With Angels *1996 Broken Arrow *1997 Year of the Horse (live) *2003 Greendale *2012 Americana *2012 Psychedelic Pill *2021 Barn *2022 Toast *2022 World Record Luokka:Yhdysvaltalaiset rockyhtyeet Luokka:1960-luvun rockyhtyeet ja -artistit
Marwan al-Barghuthi

Marwan al-Barghuthi (s. 6. kesäkuuta 1959) on Israelin kiinni ottama palestiinalaisjohtaja, jota Israelin viranomaiset epäilevät al-Aksan marttyyrien prikaatit -nimisen järjestön johtajaksi. Hän kärsii viittä elinkautista vankeusrangaistusta murhasta ja murhayrityksestä. Hänen kannattajiensa mukaan hän on poliittinen vanki. al-Barghuthi vangittiin vuonna 2002 ja hän sai tuomionsa vuonna 2004. ==Lähteet== ==Aiheesta muualla== *BBC *Jewish virtual library Luokka:Palestiinalaisaktivistit Luokka:Palestiinalaiset poliitikot Luokka:Vuonna 1959 syntyneet Luokka:Elävät henkilöt
Incredible Nothing

Incredible Nothing on vuonna 2002 perustettu vantaalainen yhtye, joka yhdistelee soundissaan grungea, powerpoppia, punkia ja rockia. Yhtyeen esikoispitkä albumi Temporary Insanity ilmestyi syksyllä 2005. Ensisingle "Basic Emotion Preach" ylsi singlelistalla parhaimmillaan sijalle 5. Kesken toisen albuminsa äänitysten yhtyeen laulaja/kitaristi Jukka Åkerman esiintyi Suomessa ja ulkomailla Lapkon ja Bitch Alertin keikkakokoonpanoissa. Marraskuussa 2010 yhtye julkaisi toisen albuminsa 27. Osaan albumin sävellyksistä ja sovituksista on osallistunut Disco Ensemblen kitaristina tunnettu Jussi Ylikoski. Myös Lapkon Ville Maljaa kuullaan levyn kappaleella "Take! Take! Take!". Uutena elementtinä yhtye on lisännyt repertuaariinsa koskettimet, joita soittaa Jukka Åkerman. == Jäsenet == *Jukka Åkerman – kitara, laulu, piano *Jani Sutinen – kitara, taustalaulu *Teppo Vapaus – rummut *Oskari Tilkanen – basso == Julkaisut == ===Albumit=== *27 (11/2010) *Temporary Insanity (9/2005) ===Singlet=== *Stars Are Nothing Next To You (8/2010) *This Is The Echo/TV Is On (9/2006) *Basic Emotion Preach (8/2005) ===Omakustanteet=== *"White EP" (5/2008) *Deal With It, Sleep With It (4/2005) *Such a Gay Boy (9/2004) *Wishful Thinking (6/2004) *Simple Satisfaction (5/2003) *"Black EP" (4/2003) *"White demo" (2002) ===Videot=== *Stars Are Nothing Next To You (2010) *Running Through My Head (2008) *This Is The Echo (2006) *Deal With It, Sleep With It (2005) *Such A Gay Boy (2004) *Simple Satisfaction (2003) ==Aiheesta muualla== * Incredible Nothingin kotisivut * Incredible Nothing Facebookissa * Incredible Nothingin haastattelu YleX- radiokanavalla Luokka:Suomalaiset rockyhtyeet
Turun tuomiokirkon Mustakirja

Turun tuomiokirkon Mustakirja (Registrum ecclesiae Aboensis) on Suomen keskiajan historian tärkein lähdeteos. Se on kopiokirja, johon on koottu jäljennöksiä lähinnä Turun tuomiokirkkoon ja sen omistamiin tiloihin liittyvistä asiakirjoista. Asiakirjat ovat vuosilta 1229–1515, ja niitä on 727 kappaletta. Mustankirjan on arveltu syntyneen Maunu Särkilahden tuomiorovastikaudellaan vuonna 1474 aloittaman kansliauudistuksen seurauksena. Kopiointityö palveli ensi sijassa käytännön tarpeita, mutta sen tarkoituksena oli kuitenkin myös historiankirjoituksen edistäminen. Mustankirjan alussa on paavi Benedictus XII:n vuonna 1340 kirjoittama kirje, jossa hän julistaa pannaan joukon sääksmäkeläisiä talonpoikia, jotka olivat kieltäytyneet maksamasta ylimääräisiä oravannahkoja verona. Mustakirja julkaistiin Reinhold Hausenin toimittamana vuonna 1890. Siitä on otettu uusintapainos vuonna 1996. Mustankirjan sisältö on myös Suomen keskiaikaisten asiakirjojen tietokannassa Diplomatarium Fennicum. == Julkaistuja laitoksia == * * ==Katso myös== * Codex Aboensis * Graduale Aboense * Manuale Aboense * Missale Aboense * Palmsköldin katkelma * Aitolahden koodeksi * Westhin koodeksi == Lähteet == * Helsingin yliopiston kirkkohistorian laitos: Suomen kirkkohistorian tärkeimmät painetut lähdesarjat * Turun arkkihiippakunta: Maunu III Särkilahti * Luomanen, Petri (toim.): Osa "Kirkkohistoria" teoksessa Teologia – johdatus tutkimukseen. Edita, Helsinki, 2001. ISBN 951-37-3456-0. == Kirjallisuutta == * Gardberg C. J.; Heininen Simo; Welin P. O.: Kansallispyhäkkö. Turun tuomiokirkko 1300–2000. Helsinki 2000. Luokka:Kirjat Suomen historiasta Luokka:Suomen keskiaika Luokka:Turun keskiaika Luokka:Turun tuomiokirkko Luokka:1890-luvun kirjat Luokka:Suomalaiset historian tietokirjat
Naapurilähiö

Naapurilähiö on vuosina 1969–1976 esitetty televisiosarjaIiris Ruoho: Perhesarja suomalaista arkea rakentamassa, sivu 220 teoksessa Kai Häggman; Anu-Hanna Anttila. Suomalaisen arjen suuri tarina. Werner Söderström; 2010. ISBN 978-951-0-36732-2., jota tehtiin 156 jaksoa. Sen käsikirjoitti Toini Vuoristo ja ohjasivat Peter Finnilä ja Jussi Tapola. Siinä seurattiin kuvitteellisessa Helsingin Katajamäessä asuvien Lieslahden ja Sarpamaan perheiden elämää. Ilmeisesti sarjalle suunniteltiin myös nimeä ”Katajamäen asukkaat”. Sarjaa kuvattiin muun muassa Helsingin Siltamäessä. Vaikka kyseessä oli perhesarja, siinä käsiteltiin myös yhteiskunnallisia asioita, enemmän kuin esimerkiksi Me Tammelat -sarjassa. Syksyllä 1971 Naapurilähiö oli Katso-lehden lukijaäänestyksessä television suosituin ohjelma. Katsojia sillä oli 1,8 miljoonaa, hieman vähemmän kuin yli kahden miljoonan katsojalukuun yltäneellä ja toiseksi suosituimmaksi äänestetyllä brittisarjalla Mennään bussilla.Katso 8/1972, katso ==Henkilöt== Väinö Sarpamaa, 49, putkiasentaja, on itse rakentanut talonsa rintamamiespalstalle. Vaimo Aino, 47, on osuuskaupan maitopuolen vastaava, uskoo mieheensä, kotiin ja Raamattuun. Lapsia on neljä, vanhin Arto, 22, opiskelee valtiotieteitä, Riitta, 17, käy lukiota, Matti, 15. Perheen nuorimmainen Mikko on vasta viisivuotias. Kalervo Lieslahti, 37, ekonomi, on pikkutarkka tilimies, joka lainan avulla on saanut hankituksi perheelleen oman asunnon. Vaimo Marjatta, 36, on huoltotarkastaja kaupungin lastensuojeluvirastossa, hänen piirinään on juuri Katajamäki ympäristöineen. Tyttäret, koululaiset Mervi, 15, ja Pilvi, 7, ovat hieman vastahakoisesti jättäneet keskikaupunkiasunnon ja ystävänsä muuttaakseen naapurilähiöön, saviselle pellolle nimeltä Katajamäki. ==Rooleissa== ==Katso myös== *Paluu naapurilähiöön ==Lähteet== *Muistikuvaputki/Rouva Ruutu 4.1.2008 ===Viitteet=== ==Aiheesta muualla== *Naapurilähiö esittäytyy, uuden tv-sarjan esittelyä 1969, 2 min, Elävä muisti -sivusto Luokka:Suomalaiset draamasarjat Luokka:Perhesarjat Luokka:1970-luvun televisiosarjat
Twilight Guardians

Twilight Guardians oli suomalainen power metal -yhtye Salosta, joka oli aktiivinen vuosina 1996-2008. Twilight Guardians ilmoitti kotisivuillaan 1.7.2008 lopettavansa syksyllä 2008 viimeisen keikkansa jälkeen. ==Jäsenet== * Vesa Virtanen – laulu * Carl-Johan Gustafsson – kitara * Mikko Tång – basso * Henri Suominen – rummut * Jari Pailamo – kosketinsoittimet === Entiset jäsenet === * Antti Valtamo – kosketinsoittimet * Tomi Holopainen – basso * Jan Ståhlström – laulu ja kitara ==Julkaisut== ===Studioalbumit=== * * * * ===EP:t=== * ===Kokoelma-albumit=== * ===Musiikkivideot=== * * ==Aiheesta muualla== * Twilight Guardiansin kotisivu * Luokka:Suomalaiset power metal -yhtyeet
Rust Never Sleeps

Rust Never Sleeps on kanadalaisen muusikon Neil Youngin Crazy Horse -yhtyeensä kanssa tekemä, vuonna 1979 julkaistu albumi. Albumi on nauhoitettu konsertissa, mutta yleisön ääniraidat on poistettu. Ensimmäinen puoli albumista on akustista folkia ja toinen rockia. Albumin tunnetuin kappale on "Hey Hey, My My (Into The Black)". == Kappaleet == === A-puoli === # # # # # === B-puoli === # * # # # == Kokoonpano == * Neil Young – laulu, kitara, huuliharppu * Frank Sampedro – kitara * Joe Osborne – basso * Nicolette Larson – laulu ==Singlet== *Hey Hey, My My (Into The Black) (1980) == Arviot == * Allmusic: http://www.allmusic.com/album/r22516/review * The Rolling Stone Album Guide: http://www.rollingstone.com/music/artists/neil-young/albumguide * Q: http://www.cduniverse.com/productinfo.asp?pid=1099083&style;=music&fulldesc;=T == Lähteet == Luokka:Neil Youngin albumit luokka:Vuoden 1979 konserttitallenteet
Paluu naapurilähiöön

Paluu naapurilähiöön on vuonna 1997 lähetetty kolmiosainen televisiosarja, joka on jatkoa sarjalle Naapurilähiö. Paluu naapurilähiöön on Harriet Finnen ja Jussi Tapolan käsikirjoittama ja Jussi Tapolan ohjaama. ==Näyttelijöitä== *Keijo Komppa - Kalervo Lieslahti *Helena Haavisto - Marjatta Lieslahti *Pilvi-Sisko Multimäki - Pilvi Hakala *Harriet Finne - Mervi Moore *Siiri Soveri - Alexandra Moore *Tapio Hämäläinen - Väinö Sarpamaa *Timo Närhinsalo - Arto Sarpamaa *Harri Hyttinen - Matti Sarpamaa *Massimiliano Carbone - Jesse Sarpamaa *Elina Halttunen - Riitta Sarpamaa-Ruohola *Jyrki Nousiainen - Risto Ruohola *Karoliina Ylitalo - Manna Ruohola *Saara Mäntysaari - Ninni Ruohola *Tarja Markus - Virpi Raita *Marita Nordberg - Helmi Raita == Lähteet == Luokka:1990-luvun suomalaiset draamasarjat
Valencia CF

Valencia Club de Fútbol () on vuonna 1919 perustettu jalkapalloseura Valencian kaupungista Espanjasta. Seuran edustusjoukkue pelaa Espanjan pääsarjassa Primera Divisiónissa. Sitä pidetään yhtenä Espanjan suurseuroista. Espanjan pääsarjamestaruuden Valencia on voittanut kuusi kertaa, joista kolme 1940-luvulla. Viimeisimmän mestaruutensa se on saavuttanut kaudella 2003–2004. Myös Euroopassa seura on menestynyt kohtalaisen hyvin. Se oli Mestarien liigan loppuottelussa vuosina 2000 ja 2001, mutta Real Madrid ja Bayern München olivat kuitenkin niissä vahvempia. Uefa-cupin Valencia kuitenkin voitti vuonna 2004, mikä oli seuralle kilpailun kolmas voitto. Valencian paikallisvastustaja on Levante. == Saavutukset == * Espanjan pääsarjamestaruus (6): 1942, 1944, 1947, 1971, 2002, 2004 * Espanjan cupin voitto (8): 1941, 1949, 1954, 1967, 1979, 1999, 2008, 2019 * Espanjan supercupin voitto (1): 1999 * Uefa-cupin voitto (1): 2004 * Messukaupunkien cupin voitto (2): 1962, 1963 * Cup- voittajien cupin voitto (1): 1980 * Uefa-supercupin voitto (2): 1980, 2004 == Pelaajat == === Edustusjoukkueen kokoonpano === :Tilanne 29. elokuuta 2024. {| style="width: 250px;" Maalivahdit 1 Jaume Domènech 13 Stole Dimitrievski 25 Giorgi Mamardashvili Puolustajat 2 Maximiliano Caufriez 3 Cristhian Mosquera 4 Mouctar Diakhaby 12 Thierry Correia 14 José Gayà (c) 15 César Tárrega 20 Dimitri Foulquier 21 Jesús Vázquez 24 Yarek Gąsiorowski === Entisiä pelaajia === * Pablo Aimar * Jordi Alba * David Albelda * Raúl Albiol * Roberto Ayala * Rubén Baraja * Santiago Cañizares * John Carew * Kily González * Adrian Ilie * Mario Kempes * Claudio López * Juan Mata * Carlos Marchena * Gaizka Mendieta * Predrag Mijatović * Ricardo Oliveira * Ljuboslav Penev * Romário * David Silva * David Villa * Zlatko Zahovič * Andoni Zubizarreta * Denis Cherysew == Entisiä valmentajia == * Luis Aragonés * Rafael Benítez * Héctor Cúper * Marcel Domingo * Alfredo Di Stéfano * Miroslav Đukić * Unai Emery * Gennaro Gattuso * Guus Hiddink * Ronald Koeman * Carlos Alberto Parreira * Mauricio Pellegrino * Claudio Ranieri * Quique Sánchez Flores * Jorge Valdano * Ernesto Valverde * Voro * Cesare Prandelli == Lähteet == == Aiheesta muualla == * Valencian virallinen sivusto Luokka:Espanjalaiset jalkapalloseurat Luokka:Valencian urheilu Luokka:Seulonnan keskeiset artikkelit
Lucasin ja Lehmerin alkulukutesti Mersennen luvuille

__NOTOC__ Lucasin ja Lehmerin alkulukutesti Mersennen luvuille on algoritmi, jolla voi määrittää onko annettu Mersennen luku alkuluku. Testin keksi ensimmäisenä Edouard Lucas vuonna 1878 ja testiä kehitti Derrick Lehmer 1930-luvulla. == Testi == Lucasin ja Lehmerin alkulukutesti Mersennen luvuille toimii seuraavasti: Olkoon Mp = 2p− 1 testattava Mersennen luku, missä p on pariton alkuluku. Määritellään sarja {si} kaikilla i ≥ 0 asettamalla : s_i= \left\\{ \begin{matrix} 4,\qquad\ \,&&\mbox{jos }i=0;\ \ \, \\\ s_{i-1}^2-2&&\mbox{muulloin.} \end{matrix} \right. Tällöin Mp on alkuluku vain jos :s_{p-2}\equiv0\pmod{M_p}. Lukua sp − 2 mod Mp kutsutaan p:n Lucasin ja Lehmerin jäännökseksi. == Katso myös == * Lucasin ja Lehmerin alkulukutesti == Lähteet == * Richard Crandall ja Carl Pomerance: Prime Numbers: A Computational Perspective: kappale 4.2.1: The Lucas-Lehmer test, sivut 167-170\. == Aiheesta muualla == * MathWorld: Lucasin ja Lehmerin testi * GIMPS (The Great Internet Mersenne Prime Search) * Lucasin ja Lehmerin testin todistus archive.org Luokka:Alkulukutestit
Lucasin ja Lehmerin alkulukutesti

Lucasin ja Lehmerin alkulukutesti on alkulukutesti, joka toimii hyvin arvolla n jos luvun n-1 alkutekijät tunnetaan. Jos on olemassa 1a^{n-1}\ \equiv\ 1 \pmod n ja :a^{({n-1})/q}\ ot\equiv\ 1 \pmod n kaikilla luvun n-1 alkutekijöillä q, on n alkuluku. Jos tällaista a ei ole, on n yhdistetty luku. Modulaarisen eksponentoinnin voi toteuttaa nopeasti laskemalla lukujen neliöitä ja kertomalla niitä keskenään. Jos a läpäisee lisäksi toisen testin, on a:n kertaluku ryhmässä (Z/nZ)* yhtä suuri kuin n-1, jolloin tämän ryhmän kertaluku on n-1, eli n on alkuluku. Toisaalta, jos n on alkuluku, on olemassa primitiivinen juuri modulo n ja kaikki primitiiviset juuret läpäisevät testin molemmat osat. == Katso myös == * Lucasin ja Lehmerin alkulukutesti Mersennen luvuille Luokka:Alkulukutestit
Craps

Craps (aiemmin Krabs tai Crabs) on kasinoilla pelattava noppapeli. Peli on erityisen suosittua Yhdysvalloissa, Suomessa sitä ei juurikaan pelata. Crapsissa on pitkällä aikavälillä mahdotonta voittaa, sillä kasinolla on matemaattinen etu pelaajia vastaan. Optimaalisesti pelattuna talon etu on 0,40 %. Peli on yksinkertaistettu versio keskiaikaisesta englantilaisesta hasardipelistä. == Historia == Kraps (myöhemmin Crabs) oli englantilainen versio hasard-pelistä. Sana craps tulee hasard-pelistä löytyvästä termistä ”crabs”, jolla viitattiin heittoihin 1-1 ja 2-2. Nykyiseen muotoonsa peli kehittyi 1800-luvun alkupuolella Yhdysvalloissa. == Lähteet == == Aiheesta muualla == Luokka:Noppapelit Luokka:Rahapelit
Buffalo Springfield

Buffalo Springfield on vuonna 1966 perustettu yhdysvaltalainen folkrock-yhtye, jonka jäseninä lauluntekijät Stephen Stills ja Neil Young ponnistivat ensimmäistä kertaa kuuluisuuteen. Yhtye hajosi jo vuonna 1968http://www.rollingstone.com/music/news/neil-young-explains-buffalo- springfields-aborted-reunion-20120604, mutta ehti vaikuttaa Amerikan folkmusiikkiin merkittävästi. Tämän jälkeen Stills perusti Crosby, Stills and Nash -kokoonpanon ja Young jatkoi soolouralla. Buffalo Springfield teki comebackin vuonna 2010. Yhtyeen tunnetuin kappale on poliisiväkivaltaa vastaan protestoiva "For What It's Worth". Albumi Buffalo Springfield Again (1967) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. ==Kokoonpano== ===1967 - 1968=== *Richie Furay - laulu/kitara *Dewey Martin - rummut/laulu *Neil Young - kitara/laulu *Stephen Stills - kitara/laulu Bassokitaraa soitti Jim Fielder tai Bobby West. ===1966 - 1967=== *Richie Furay - laulu/kitara *Dewey Martin - rummut/laulu *Neil Young - kitara/laulu *Stephen Stills - kitara/laulu *Bruce Palmer - basso ==Diskografia== ===Albumit=== *1967 Buffalo Springfield *1967 Buffalo Springfield Again (aluksi ajateltu nimeä Stempede) *1968 Last Time Around *1969 Retrospective *1973 Buffalo Springfield (kokoelma) 2 CD *2001 Buffalo Springfield (kokoelma) 4 CD ===Singlet=== *1967 For What It's Worth (Stop, Hey What's That Sound) *1967 Bluebird == Lähteet == Luokka:Yhdysvaltalaiset folk rock -yhtyeet Luokka:1960-luvun rockyhtyeet ja -artistit Luokka:Grammy- palkinnon saajat Luokka:Rock and Roll Hall of Fame
Kolme rumaa Teroa

Kolme rumaa Teroa on sarjakuva, joka ilmestyi ensimmäisen kerran vuonna 1986 Pahkasika-lehdessä, jossa sarjakuvaa julkaistiin koko lehden ilmestymisen ajan. Sarjakuvan formaatti oli pääosin kahden rivin mittainen lyhytsarjakuva. Sankareina seikkaili kolme pienikasvuista anarkistista hahmoa, joilla oli paljon kykyä mutta heikonlaisesti moraalisia estoja. Sarjakuvan tyylilaji oli suoraviivainen undergroundhenkinen musta (koulupoika)huumori ilman tekstiä. Kolmea rumaa Teroa piirsi ja käsikirjoitti Harri Pakarinen. Luokka:Suomalaiset sarjakuvat
Tánaiste

Tánaiste, tai muodollisemmin An Tánaiste (monikossa Tánaistithe), on Irlannin hallituksen varapääministerin nimike vuodesta 1937. Hallituksen johtajan eli pääministerin nimike on vastaavasti taoiseach. Tánaisten nimittää tehtäväänsä Irlannin presidentti taoiseachin ehdotuksen pohjalta. == Lähteet == Luokka:Irlannin politiikka
M/S al-Salam Boccaccio 98

M/S al-Salam Boccaccio 98 oli egyptiläisomisteinen vuonna 1970 rakennettu matkustaja-ro-ro-alus, joka upposi keskiyöllä Suomen aikaa 2.–3. helmikuuta 2006. Alus oli matkalla Dubasta Saudi-Arabiasta Punaisenmeren poikki eteläisen Egyptin Safagan satamakaupunkiin, kun se yllättäen katosi tutkasta noin sadan kilometrin päässä Egyptin rannikosta. Alukselta ei kuitenkaan saatu minkäänlaista hätämerkkiä radiolla. Aluksella oli onnettomuuden tapahtuessa 1 310 matkustajaa ja 104 miehistönjäsentä. Matkustajista suurin osa oli egyptiläisiä, mutta joukossa oli myös 99 saudiarabialaista sekä 16 muiden kansallisuuksien edustajaa. Turman uhrien tarkka lukumäärä ei ole tiedossa. Aiemmissa etsinnöissä rannikkovartiosto ilmoitti havainneensa katoamisalueella meressä kelluvia ruumiita sekä yhden pelastusveneen, jossa oli kolme ihmistä. Myöhempien Egyptin television välittämien tietojen mukaan eloonjääneitä on noin sata, kun taas lautan omistajayhtiön mukaan iltaan mennessä merestä oli pelastettu 300–400 matkustajaa. Al-Salam Boccaccio 98:n nykyinen omistaja on El-Salaam Maritime Transport Company. ==Turman syy== Onnettomuuden syyksi epäillään silminnäkijähavaintojen perusteella aluksen alakansilla syttynyttä tulipaloa. Silminnäkijöiden mukaan aluksen miehistö vähätteli tulipalon vakavuutta ja myöhemmin pakeni alukselta jättäen matkustajat oman onnensa nojaan. Tulipalon sytyttyä alus jatkoi matkaansa, ja liikenneministeriön mukaan kaatui myrskyssä yrittäessään tehdä U-käännöstä tulipalon sytyttyä toistamiseen. Uppoamisen yhteydessä aluksen miehistön toimintaa on kritisoitu ankarasti. Pelastuneiden matkustajien mukaan aluksen päällikkö ja miehistö pakenivat alukselta ensimmäisten joukossa jättäen matkustajat oman onnensa nojaan. Myös pelastustoimien hitautta on arvosteltu. ==Jälkiseuraamukset== Eloonjääneiden kertomukset kapteenin ja miehistön käytöksestä sekä tulipalon vakavuuden vähättelystä aiheuttivat mellakan laivayhtiön pääkonttorin luona 6. helmikuuta 2006. Mellakan yhteydessä turman uhrien omaiset rikkoivat ja sytyttivät konttorirakennuksen tuleen. Poliisi joutui käyttämään kyynelkaasua mellakan hajottamiseen. ==Lähteet== *CNN.com: Passenger ship lost in Red Sea *MTV3.fi: Lähes tuhat yhä kateissa Punaisellamerellä (Arkistoitu versio) Luokka:Uponneet matkustaja-alukset Luokka:Vuoden 2006 onnettomuudet Luokka:Onnettomuudet Egyptissä
Antti Aarnela

Antti Aarnela (21. joulukuuta 1917 Oulu – 19. toukokuuta 1989 Espoo)Antti Aarnelan kuolinilmoitus (maksullinen artikkeli) Helsingin Sanomat 13.6.1989, HS Aikakone. Viitattu 16.5.2018. oli suomalainen pianotaiteilija ja opettaja. Aarnela opiskeli Helsingin konservatoriossa 1930–1936 Ernst Lingon johdolla, Pariisissa 1937 Lazare Lévyn ja 1938 Marcel Ciampin, sekä Elli Rängman- Björlinin ja Martti Paavolan oppilaana. Hän konsertoi Helsingissä (ensikonsertti 1938) sekä muissa kaupungeissa ja esiintyi konserttisäestäjänä.Otavan iso musiikkitietosanakirja, Otava 1976–1979, ISBN 951-1-02380-2. Aarnela toimi Sibelius-Akatemian opettajana 1956–1982.Suuri musiikkitietosanakirja, Weilin+Göös 1989–1992, ISBN 951-35-4724-8. ==Lähteet== Luokka:Suomalaiset pianistit Luokka:Vuonna 1917 syntyneet Luokka:Vuonna 1989 kuolleet